News Update: ‘เรย์ ดาลิโอ’ เตือนตลาดหุ้นลงอีก 20% หาก Fed ขึ้นดอกเบี้ยถึง 4.5% มองเงินเฟ้อลากยาว เฉลี่ยในทศวรรษหน้าสูงถึง 4% - 5% - FINNOMENA
‘เรย์ ดาลิโอ’ เตือนอนาคตตลาดหุ้นและเศรษฐกิจมืดมน หลังจากตัวเลขเงินเฟ้อที่ร้อนแรงเกินคาดทำตลาดการเงินทั่วโลกสั่นสะเทือนในสัปดาห์นี้
15 ก.ย. 2565

‘เรย์ ดาลิโอ’ เตือนอนาคตตลาดหุ้นและเศรษฐกิจมืดมน หลังจากตัวเลขเงินเฟ้อที่ร้อนแรงเกินคาดทำตลาดการเงินทั่วโลกสั่นสะเทือนในสัปดาห์นี้
ผู้ก่อตั้งกองทุนเฮดจ์ฟันด์ที่ใหญ่ที่สุดในโลกโพสต์บน LinkedIn ว่า ดูเหมือนว่าอัตราดอกเบี้ยจะต้องเพิ่มขึ้นอย่างมาก อาจจะถึงช่วง 4.5% – 6% ซึ่งจะทำให้การเติบโตสินเชื่อภาคเอกชนลดลง นำไปสู่การตกต่ำของการใช้จ่ายภาคเอกชน และนั่นจะทำให้เศรษฐกิจตกต่ำ
‘เรย์ ดาลิโอ’ ประเมินว่า การขึ้นดอกเบี้ยจนถึงประมาณ 4.5% จะทำให้ราคาหุ้นดิ่งลงถึงเกือบ 20%
ตลาดคาดว่า Fed จะขึ้นดอกเบี้ย 75 bps หรืออีก 0.75% ในการประชุมสัปดาห์หน้า และมความเป็นไปได้เล็กน้อยที่ Fed อาจขึ้นดอกเบี้ย 100 bps หรืออีก 1% โดยนักลงทุนคาดว่าอัตราดอกเบี้ยจะอยู่ที่ระดับ 4.4% ในปีหน้า จากช่วงปัจจุบันที่ 2.25% – 2.5%
ดาลิโอตั้งข้อสังเกตว่า นักลงทุนอาจชะล่าใจกับอัตราเงินเฟ้อระยะยาวมากเกินไป ซึ่งตลาดคาดว่า เงินเฟ้อเฉลี่ยต่อปีในทศวรรษหน้าจะอยู่ที่ 2.6% แต่ดาลิโอมองว่าจะอยู่ที่ประมาณ 4% – 5% ยิ่ง และด้วยภาวะเศรษฐกิจตกต่ำ เงินเฟ้ออาจ “สูงขึ้นอย่างมีนัยสำคัญ”
นอกจากนี้ นักลงทุนชื่อดังยังบอกว่าเส้นอัตราผลตอบแทนของสหรัฐ (Yield Curve) จะยังค่อนข้างคงที่ (Flat) จนกว่าจะมีผลกระทบด้านลบต่อเศรษฐกิจที่ยอมรับไม่ได้
นักลงทุนคาดการณ์ว่า การดำเนินการของ Fed เพื่อต่อสู้กับเงินเฟ้อจะทำให้เศรษฐกิจสหรัฐฯ เข้าสู่ภาวะถดถอยในปีหน้า และคาดว่าผู้กำหนดนโยบายจะผ่อนคลายอัตราดอกเบี้ยในช่วงหลังของปี 2023
อ้างอิง: https://www.bloomberg.com/news/articles/2022-09-14/ray-dalio-doing-the-math-rates-at-4-5-would-sink-stocks-by-20?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นสหรัฐฯ
เรย์ ดาลิโอ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA